
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση καταβολής εξόδων κίνησης στο Νομικό Σύμ¬ 
βουλο και Πάρεδρο ή Δικαστικό Αντιπρόσωπο του 

Ν.Σ.Κ. παρά τη Βουλή των Ελλήνων . 1 

Μεταβίβαση του δικαιώματος υπογραφής «Με εντολή 
Υφυπουργού» στο Διευθυντή του Πολιτικού Γρα¬ 
φείου του Υφυπουργού στον Πρωθυπουργό, Κων/ 

/νο Ταμπακόπουλο. 2 

Καθορισμός αρμοδιοτήτων του Υφυπουργού Εξωτερι¬ 
κών, Γεωργίου Α. Παπανδρέου . 3 

Παροχή της εγγύησης του Δημοσίου στην Εθνική Τρά¬ 
πεζα της Ελλάδος για τη χορήγηση δανείου 
260.000.000 δρχ. στην Α.Ε.Ε. ΧΗΜΙΚΩΝ ΠΡΟΪΟ¬ 
ΝΤΩΝ ΚΑΙ ΛΙΠΑΣΜΑΤΩΝ . 4 

Κάλυψη εσόδων των Οργανισμών, Ταμείων και λοιπών 
νομικών προσώπων, που απώλεσαν από την εφαρ¬ 
μογή του Φ.Π.Α. 5 

Ανάκληση της 83347/4.4.1952 απόφασης του Υπουρ¬ 
γού Οικονομικών.. — 6 

Προσθήκη Τμήματος σπουδών στο Ωδείο Ηρακλείου 7 
Αρση άδειας ίδρυσης και λειτουργίας παρ/τος Λευκά- 

διου Ωδείου στην Θήβα . 8 

Έγκριση μεταβίβασης άδειας ίδρυσης και λειτουργίας 

της «Μουσικής Σχολής Αρκαλοχωρίου» . 9 

Ανάθεση αρμοδιοτήτων στον Υφυπουργό Δημόσιας 

Τάξης, Κωνσταντίνο Γείτονα.10 

Παράταση προθεσμίας υποβολής αιτήσεων από τους 
σεισμοπλήκτους του 1993 του Νομού Ηλείας. ... 11 
Κυκλοφορία καυσίμων με τροποποιημένες προδιαγρα¬ 
φές. 1 2 

Διορθώσεις σφαλμάτων 

Διόρθωση σφάλματος στη Φ. 12368/2620/6.9.1993 

απόφαση του Υφυπουργού Εσωτερικών.13 

Διόρθωση σφάλματος στη Φ 28344/12439/10.8.1993 

απόφαση του Υπουργού Εσωτερικών.14 

Διόρθωση σφάλματος στη Φ.7571/9635/31.8.1993 

απόφαση του Υφυπουργού Εσωτερικών.15 

διόρθωση σφάλματος στην 116/οικ.529/9.3.93 
υπουργική απόφαση «Καθορισμός σχέσης εισφο¬ 
ρών εργοδότη - ασφαλισμένου». 16 


Διόρθωση σφαλμάτων στην ΥΠΠΟ/ΓΝΟΣ /54567/ 


22.10.93 απόφαση Υπ. Πολιτισμού.17 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 6461 (1) 


Έγκριση καταβολής εξόδων κίνησης στο Νομικό Σύμ¬ 
βουλο και Πάρεδρο ή Δικαστικό Αντιπρόσωπο του 
Ν.Σ.Κ. παρά τη Βουλή των Ελλήνων. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1. Τις διατάξεις των άρθρων 65 παρ. 6 και 103 παρ. 6 
του Συντάγματος. 

2. Τις διατάξεις των άρθρων 6 παρ. 2 και 85 παρ. 2 και 3 
του Κανονισμού της Βουλής (μέρος β' - προσωπικό, ΦΕΚ 
146/Α/80), αποφασίζουμε: 

Εγκρίνουμε να καταβάλλονται, από 22.10.93, στους 
εκάστοτε οριζόμενους παρά τη Βουλή των Ελλήνων, κατά 
τις διατάξεις «περί Οργανισμού του Ν.Σ.Κ.», Νομικό Σύμ¬ 
βουλο και Πάρεδρο ή Δικαστικό Αντιπρόσωπο του Ν.Σ.Κ. 
τα κατά μήνα και κατ’ αποκοπήν έξοδα κίνησης, τα προ- 
βλεπόμενα από τις διατάξεις του άρθρου 85 παρ. 2 και 3 
του Κανονισμού της Βουλής (Μέρος Β' - Προσωπικό, ΦΕΚ 
146/Α/80) και καθοριζόμενα με την απόφαση του Προέ¬ 
δρου της Βουλής 501/331/30.1.90 (ΦΕΚ 65/Β/90). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Νοεμβρίου 1993 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΚΑΚΛΑΜΑΝΗΣ 
--♦-— 

Αριθ. 194 (2) 

Μεταβίβαση του δικαιώματος υπογραφής «Με εντολή 
Υφυπουργού» στο Διευθυντή του Πολιτικού Γραφείου 
του Υφυπουργού στον Πρωθυπουργό, Κων/νο Ταμπα¬ 
κόπουλο. 

Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Τις διατάξεις: 

α) Του άρθρου 29, παρ. 1 του Ν. 1558/1985 (ΦΕΚ 137/ 
Α/26.7.85) «Κυβέρνηση και Κυβερνητικά Όργανα». 

β) Του Ν. 1299/1982 (ΦΕΚ 129/Α/82) «Οργάνωση 
Υπηρεσιών Πρωθυπουργού». 

γ) Του άρθρου 27 του Ν. 2081/1992 (ΦΕΚ 154/Α/92) 
με το οποίο προστέθηκε άρθρο 29Α στοΝ. 1558/1985 και 
το γεγονός ότι από την παρούσα απόφαση δεν προκαλεί- 
ται δαπάνη σε βάρος του κρατικού προϋπολογισμού. 

δ) Το Π.Δ. 455/13.10.93 (ΦΕΚ 189/Α/93) με το οποίο 
διορίσθηκε ο Αντώνης Λιβάνης Υφυπουργός στον Πρωθυ¬ 
πουργό. 

2. Την 66/26.10.93 (ΦΕΚ 833/26.10.93) απόφαση του 
Πρωθυπουργού «Καθορισμός αρμοδιοτήτων του Υφυ¬ 
πουργού στον Πρωθυπουργό Αντώνη Λιβάνη». 

3. Την 135/4.11.93 (ΦΕΚ 192/Γ78.11.93) κοινή από¬ 
φαση του Υφυπουργού στον Πρωθυπουργό και του Υφυ¬ 
πουργού Οικονομικών με την οποία έχει αποσπασθεΐ ο 
Κων/νος Ταμπακόπουλος σε θέση μετακλητού υπαλλή¬ 
λου με 2ο βαθμό στο Πολιτικό Γ ραφείο του Υφυπουργού 
στον Πρωθυπουργό. 

4. Το άρθρο 4 της αρ. 88/85 ΠΥΣ (ΦΕΚ Α 142/8.8.85 
«Οργάνωση και λειτουργία Πολιτικών Γραφείων Μελών 
της Κυβέρνησης και Υφυπουρνών», αποφασίζουμε: 

Αρθρο 1 

Μεταβιβάζουμε στο Διευθυντή του Πολιτικού Γ ραφείου 
του Υφυπουργού στον Πρωθυπουργό Κων/νο Ταμπακό- 
πουλο, μετακλητό υπάλληλο με 2ο βαθμό, το δικαίωμα να 
υπογράφει «Με εντολή Υφυπουργού» τα παρακάτω θέ¬ 
ματα: 

1. Απαντήσεις σε αιτήματα, αναφορές και υπομνήματα 
πολιτών, οργανώσεων και λοιπών φορέων. 

2. Τα διαδικαστικού περιεχομένου τα υπομνηστικά και 
κάθε είδους διαβιβαστικά έγγραφα, καθώς και εκείνα που 
ζητούνται ή παρέχονται πληροφορίες. 

3. Την επικύρωση αντιγράφων και φωτοαντιγράφων από 
το πρωτότυπο ή από το ακριβές αντίγραφο της αρχής που 
εξέδωσε το πρωτότυπο, για υπηρεσιακή χρήση. 

4. Τις πράξεις και τα έγγραφα που αναφέρονται στη 
διοικητική και οικονομική μέριμνα του προσωπικού του 
Πολιτικού Γ ραφείου του Πρωθυπουργού εκτός του Ιδιαι¬ 
τέρου Γραφείου. 

Αρθρο 2 

Τη μεταβιβασθείσα αρμοδιότητα του άρθρου 9 του Ν. 
1299/82 «Οργάνωση Υπηρεσιών Πρωθυπουργού». 

Αρθρο 3 

Οι ανωτέρω αρμοδιότητες θα ασκούνται παράλληλα και 
από τον Υφυπουργό στον Πρωθυπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 1993 

Ο ΥΦΥΠΟΥΡΓΟΣ 

ΑΝΤΩΝΗΣ ΛΙΒΑΝΗΣ 


Αριθ. ΥΠΕΞ Φ 010/460/ΑΣ 154 (3) 

Καθορισμός αρμοδιοτήτων του Υφυπουργού Εξωτερικών, 
Γεωργίου Α. Παπανδρέου. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 88 παρ. 2 του Συντάγματος. 

2. Τις διατάξεις του άρθρου 16 παρ. 2.5 και 6 του Ν. 
1558/1985 «Κυβέρνηση και κυβερνητικά όργανα» (ΦΕΚ 
137 τ.Α'). 

3. Τις διατάξεις του Ν. 419/1976 «Περί Οργανισμού του 
Υπουργείου Εξωτερικών» (ΦΕΚ 221 τ.Α'). 

4. Την 10.2/26.1.1981 κοινή απόφαση των Υπουργών 
Προεδρίας της Κυβερνήσεως και Εξωτερικών «περί διαρ- 
θρώσεως της Γ ενικής Διευθύνσεως Ευρωπαϊκών Κοινοτή¬ 
των του Υπουργείου Εξωτερικών» (ΦΕΚ 68 τ.Β'). 

5. Την παρ. 2 της 29/7.8.1985 αποφάσεως του Υπουρ¬ 
γού Εξωτερικών για συγκρότηση Διοικητικών Τομέων στο 
Υπουργείο Εξωτερικών (ΦΕΚ 498 τ.Β'). 

6. Το άρθρο 87 παρ. 1 του Ν. 1892/1990 «Για τον εκ¬ 
συγχρονισμό και την ανάπτυξη και άλλες διατάξεις» (ΦΕΚ 
101 τ.Α'). 

7. Τις διατάξεις του Ν. 2077/1992 «Κύρωση της συνθή¬ 
κης για την Ευρωπαϊκή Ένωση και των σχετικών πρωτο¬ 
κόλλων και δηλώσεων που περιλαμβάνονται στην Τελική 
Πράξη» (ΦΕΚ 136 τ.Α'). 

8. Τις διατάξεις του Π.Δ. 11/1992 «Αρμοδιότητες και 
διάρθρωση της Κεντρικής Υπηρεσίας του Υπουργείου 
Εξωτερικών» (ΦΕΚ 3 τ.Α'). 

9. Τις διατάξεις του Π.Δ. 155/1993 «Μεταφορά Γ ενικής 
Γραμματείας Απόδημου Ελληνισμού από το Υπουργείο 
Πολιτισμού στο Υπουργείο Εξωτερικών» (ΦΕΚ 112 τ.Α'). 

10. Τις διατάξεις του άρθρου 19 του Ν. 2026/1992 
«Ρύθμιση θεμάτων οργάνωσης και προσωπικού της δημό¬ 
σιας διοίκησης και άλλες διατάξεις» (ΦΕΚ 43 τ.Α'). 

11. Τις διατάξεις των αποφάσεων του Πρωθυπουργού Υ 
43/1985 (ΦΕΚ Β' 475), Υ1486/1991 (ΦΕΚ Β' 624) και 
594/1993 (ΦΕΚ Β' 826). 

12. Το Προεδρικό Διάταγμα 455/1993 με το οποίο διο¬ 
ρίστηκε Υφυπουργός Εξωτερικών ο Γεώργιος Α. Παπαν¬ 
δρέου (ΦΕΚ 189 τ.Α'). 

13. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Στην αρμοδιότητα του Υφυπουργού Εξωτερικών Γεωρ- 
γίου Α. Παπανδρέου ανήκουν: 

1. Όλες οι αρμοδιότητες που αφορούν τον απόδημο ελ¬ 
ληνισμό και τους Έλληνες που βρίσκονται στο εξωτερικό, 
την τήρηση αρχείων ελληνισμού του εξωτερικού καθώς 
και τη μετανάστευση, πρόνοια και παλιννόστηση. 

2. Τα εκκλησιαστικά θέματα που συνάπτονται προς τον 
απόδημο ελληνισμό και δεν είναι διακρατικού χαρα¬ 
κτήρα. 

3. Τα θέματα των εθνικών και λοιπών εν τη αλλοδαπή 
υπέρ του δημοσίου ή κοινωφελών σκοπών, κληροδοτημά¬ 
των, δωρεών και εισφορών. 

4. Οι αρμοδιότητες της Δ3 Διεύθυνσης Διοικητικών και 
Δικαστικών Υποθέσεων, της Δ4 Διεύθυνσης Απόδημου 

Ελληνισμού, της Ε4 Διεύθυνσης Πληροφορικής και της 
Γενικής Γραμματείας Απόδημου Ελληνισμού. 

5. Όλα τα θέματα που αναφέρονται στις διμερείς σχέ¬ 
σεις με τις Η.Π.Α. 

6. Η αρμοδιότητα επί της Υπηρεσίας Σχεδιασμού Πολι¬ 
τικής, η οποία ασκείται από κοινού από τον Υπουργό Εξω¬ 
τερικών και τον Υφυπουργό Εξωτερικών. 

7. Η εποπτεία επί του Ιδρύματος Ελληνικού Πολιτισμού. 

8. Η εποπτεία επί του Εθνικού Ιδρύματος Υποδοχής και 
Αποκατάστασης Αποδήμων, Παλιννοστούντων Ομογενών 
Ελλήνων, η οποία ασκείται από κοινού από τον Υπουργό 
Εξωτερικών και τον Υφυπουργό Εξωτερικών. 

Άρθρο 2 

Στα πλαίσια των αρμοδιοτήτων του προηγούμενου άρ¬ 
θρου περιλαμβάνονται: 

α. Οι κοινοβουλευτικές αρμοδιότητες, η νομοθετική 
πρωτοβουλία, η αρμοδιότητα πρότασης για την έκδοση 
κανονιστικών και ατομικών διαταγμάτων, η έκδοση απο¬ 
φάσεων, ατομικού και κανονιστικού χαρακτήρα, πράξεων 
και εγκυκλίων, η συνυπογραφή ατομικών ή κανονιστικών 
διαταγμάτων και αποφάσεων με άλλους Υπουργούς ή 
Υφυπουργούς. 

β. Η μέριμνα για την προετοιμασία και τη διεξαγωγή των 
διαπραγματεύσεων για την κατάρτιση διεθνών συμβάσεων 
συμφωνιών και προγραμμάτων καθώς και η επίβλεψη για 
την τήρηση των όρων τους. 

γ. Η υπογραφή των αποφάσεων υπηρεσιακής μετακίνη¬ 
σης του προσωπικού του γραφείου του. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 5 Νοεμβρίου 1993 

Ο ΠΡΩΘΥΠΟΥΡΓΟΣ 

ΑΝΔΡΕΑΣ ΠΑΠΑΝΔΡΕΟΥ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΚΑΡΟΛΟΣ ΠΑΠΟΥΛΙΑΣ 
-♦- 

Αριθ. 2058836/11000/0025 (4) 

Παροχή της εγγύησης του Δημοσίου στην Εθνική Τράπεζα 

της Ελλάδος για τη χορήγηση δανείου 260.000.000 

δρχ. στην Α.Ε.Ε. ΧΗΜΙΚΩΝ ΠΡΟΪΟΝΤΩΝ ΚΑΙ ΛΙΠΑ¬ 
ΣΜΑΤΩΝ. 

Φ370 ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις των Α.Ν. 747/1945 και 9/1967 και του 
Ν. 1266/1982 άρθρο 8. 

2. Την πράξη του Διοικητή της Τράπεζας της Ελλάδος 
αριθμ. 1955/2.7.91. 

3. Τις αριθμ. 4299/1992 και 7714/1992 αποφάσεις του 
Εφετείου Αθηνών με τις οποίες η επιχείρηση τέθηκε σε 
ειδική εκκαθάριση. 

4. Το αριθμ. 210212/3.11.93 και από 8.11.93 έγγραφα 
της Εθνικής Τράπεζας, στα οποία αναφέρονται η ανάγκη 
της άμεσης χρηματοδότησης της Α.Ε.Ε. ΧΗΜΙΚΩΝ 
ΠΡΟΪΟΝΤΩΝ ΚΑΙ ΛΙΠΑΣΜΑΤΩΝ με δρχ. 260.000.000 και 
οι όροι αυτής. 

5. Το αριθμ. 140/263/29.10.93 έγγραφο της Α.Ε. Χημι¬ 
κών Προϊόντων - Λιπασμάτων με το οποίο ζητεί τη δανειο¬ 
δότησή της με το ποσό δρχ. 260 εκατ. από την Εθνική 
Τράπεζα. 

6. Το με αριθμό 101 /8.11.93 έγγραφο του Υπουργείου 
Βιομηχανίας, Ενέργειας και Τεχνολογίας. 

7. Την κοινή απόφαση του Πρωθυπουργού και Υπουρ¬ 
γού Οικονομικών αριθ. Γ.Υ. 5246/14.10.93 «ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών» (ΦΕΚ 829/Β/20.10.93), αποφασίζουμε: 

Παρέχουμε την εγγύηση του Ελληνικού Δημοσίου στην 
Εθνική Τράπεζα Ελλάδος Α.Ε. για τη χορήγηση δανείου 
προς την Α.Ε.Ε. ΧΗΜΙΚΩΝ ΠΡΟΪΟΝΤΩΝ ΚΑΙ ΛΙΠΑΣΜΑ¬ 
ΤΩΝ ποσού δρχ. διακοσίων εξήντα εκατομμυρίων 
(260.000.000). 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 και διατηρεί τα δι¬ 
καιώματα και τις ενστάσεις που απορρέουν από τα άρθρα 
853, 858, 862 και 863 του Α.Κ. 

Η χορήγησή και η εξυπηρέτηση του δανείου θα γίνει 
σύμφωνα με τους εξής όρους: α) επιτόκιο 24,50% περι- 
λαμβανομένης εισφοράς, πλέον ΕΦΤΕ, β) εξόφληση σε 
2,5 περίπου χρόνια με την καταβολή τριών ισοπόσων εξα¬ 
μηνιαίων δόσεων, καταβλητέων στις 30.12.94, 30.6.95 
και 30.12.95 με λογαριασμό τόκων ανά τρίμηνο και 
εμπρόθεσμη εξόφλησή τους, που αναφέρονται στα αριθ. 
210212/3.11.93 και από 8.11.93 έγγραφα της Εθνικής 
Τράπεζας. 

Με την απόφαση αυτή αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπερη¬ 
μερίας του δανείου αυτού να καταβάλουμε στο δανειστή 
μέσα σε δύο (2) μήνες από τη λήξη της εκάστοτε οφειλής 
τα ποσά που προέρχονται από την ανωτέρω αιτία και μετά 
από προηγούμενη βεβαίωση των ποσών αυτών στην αρμό¬ 
δια Δ.Ο.Υ. στο λογαριασμό Νο 555, σύμφωνα με τη διά¬ 
ταξη του Π.Δ/τος αριθ. 16/1989 (ΦΕΚ 6/1989 τ.Α') και τις 
οδηγίες της εγκυκλίου μας αριθ. 98348/2945/8.8.79. 

Η Ε.Τ.Ε. να μας στείλει αντίγραφο της σύμβασης που θα 
υπογράψει με την ΑΕΕ ΧΗΜΙΚΩΝ ΠΡΟΪΟΝΤΩΝ ΚΑΙ ΛΙ¬ 
ΠΑΣΜΑΤΩΝ και να μας ενημερώνει για την πορεία της 
εξυπηρέτησης του δανείου. 

Η. Α.Ε.Ε. ΧΗΜΙΚΩΝ ΠΡΟΪΟΝΤΩΝ ΚΑΙ ΛΙΠΑΣΜΑΤΩΝ, 
πρέπει να φροντίζει για την εμπρόθεσμη εξόφληση του εν 
λόγω δανείου. 

Καθορίζουμε προμήθεια υπέρ του Δημοσίου 1 % για την 
παρεχόμενη εγγύησή του, την οποία θα εισπράττει η 
Εθνική Τράπεζα και θα την αποδίδει στο Δημόσιο σύμ¬ 
φωνα με τα έγγραφά μας 98346/2944/6.11.79, 98348/ 
2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 1993 

Ο ΥΦΥΠΟΥΡΓΟΣ 

Δ. ΓΕΩΡΓΑΚΟΠΟΥΛΟΣ 


$150 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2069969 (5) 

Κάλυψη εσόδων των Οργανισμών, Ταμείων και λοιπών νο¬ 
μικών προσώπων, που απώλεσαν από την εφαρμογή 

του Φ.Π.Α. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1642/1986 «Περί εφαρμογής 
του Φόρου Προστιθέμενης Αξίας». 

2. Τη διάταξη του άρθρου 6 του Ν. 1798/1988 «Υπολο¬ 
γισμός και συντελεστές του φόρου κατανάλωσης καπνο- 
βιομηχανικών προϊόντων». 

3. Την αριθ. Γ.Υ. 5246/14.10.1993 κοινή απόφαση του 
Πρωθυπουργού και του Υπουργού των Οικονομικών «Ανά¬ 
θεση αρμοδιοτήτων στους Υφυπουργούς Οικονομικών». 

4. Την αριθ. 97208/31.10.88 απόφασή μας. 

5. Την σημαντική μεταβολή των οικονομικών μεγεθών 
(πληθωρισμός, ΑΕΠ, έσοδα Φ.Π.Α. κ.λπ.) τα οποία ελή- 
φθησαν υπόψη για τον προσδιορισμό των επιχορηγήσεων 
σύμφωνα με την παραπάνω σχετική απόφασή μας, απο¬ 
φασίζουμε: 

1. Η απώλεια των εσόδων από κοινωνικούς πόρους, που 
επήλθε σε Οργανισμούς, Ταμεία και λοιπά Νομικά Πρό¬ 
σωπα λόγω εφαρμογής του φόρου προστιθεμένης αξίας 
(Φ.Π.Α.) από 1.1.87, καλύπτεται με επιχορήγηση από τον 
Τακτικό Προϋπολογισμό του Κράτους, όπως αυτή προσ¬ 
διορίζεται κάθε φορά στους οικείους ειδικούς φορείς και 
κωδικούς αριθμούς εξόδων (ΚΑΕ). 

2. Για τον προσδιορισμό των επιχορηγήσεων συνεκτι- 
μώνται τόσον η πορεία του δείκτη τιμών καταναλωτή και 
των εσόδων του Φ.Π.Α., όσον και η οικονομική κατάσταση 
των επιχορηγουμένων. 

3. Η αριθ. 97208/31.10.1988 προηγούμενη απόφασή 
μας καταργείται από της ισχύος της παρούσης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Νοεμβρίου 1993 

Ο ΥΦΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-♦- 

Αριθ. 2067963/8497/Α0024 (6) 

Ανάκληση της 83347/4.4.1952 απόφασης του Υπουργού 
Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχεί¬ 
ριση νομικών προσώπων από την Τράπεζα της Ελλά¬ 
δος». 

2. Το από 7.10.1958 Β. Δ/γμα (ΦΕΚ Α7175/ 
24.10.1958) «Τροποποίηση του από 20.1.1932 Π. Δ/ 
τος». 

3. Το Π. Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 83347/4.4.1952 «Ανάθεση 
της διαχείρισης διαφόρων οικοτροφείων μεταξύ των 
οποίων και του Σκαγιοπούλειου Αγροτ. Οικοτροφείου Αρ¬ 
ρένων Πατρών στην Τράπεζα της Ελλάδας (Υποκ/μα Πα- 
τρών). 

5. Το Β. Δ/γμα 273/73 με το οποίο τα Εθνικά Ορφανο¬ 
τροφεία, Οικοτροφεία κ.λπ., μετατρέπονται σε ιδρύματα 


Περιθάλψεως Απροστατεύτων παίδων υπό την επωνυμία 
«Κέντρα Παιδικής Μερίμνης». 

6. Το έγγραφστης Τράπεζας της Ελλάδας αριθ. 31632/ 
29.10.1993 με το οποίο ζητείται η μεταφορά του λογ/ 
σμού της ταμιακής διαχείρισης του Σκαγιοπούλειου Κέ¬ 
ντρου Παιδικής Μέριμνας Αρρένων Πάτρας από την Τρά¬ 
πεζα της Ελλάδος (Υποκ/μα Πατρών) στο εκεί υποκ/μα 
της Τράπεζας Εργασίας. 

7. Την απόφαση του Υπουργού των Οικονομικών αριθ. 

1092170/1378/0006/15.10.1991 (ΦΕΚ 

846/Β/15.10.1991) «Μεταβίβαση της εξουσίας να υπο¬ 
γράφουν με εντολή Υπουργού στους Προϊσταμένους Δ/ 
νσεων κ.λπ.». 

8. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Σκαγιοπού- 
λειου Κέντρου Παιδικής Μέριμνας Αρρένων Πάτρας αλλά 
επιλύονται θέματα διαδικαστικά, αποφασίζουμε: 

Ανακαλούμε μερικά την απόφασή μας αριθ. 83347/ 
4.4.1952 αναφορικά με την ανάθεση της Ταμιακής διαχεί¬ 
ρισης του Σκαγιοπούλειου Κέντρου Παιδικής Μέριμνας 
Αρρένων Πάτρας και ορίζουμε όπως το ταμιακό υπόλοιπο 
του λογ/σμού μεταφερθεί σε λογαριασμό του που θα τη¬ 
ρείται στην Τράπεζα Εργασίας (Υποκ/μα Πατρών). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 1993 

Με εντολή Υπουργού 
Ο Διευθυντής 
Γ. ΚΑΡΤΣΩΝΑΣ 

-♦- 

Αριθ. ΥΠΠΟ/ΚΑΤΕΧΝ/Δ/57747 (7) 

Προσθήκη Τμήματος σπουδών στο Ωδείο Ηρακλείου.. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όρ¬ 
γανα». 

2. Το Π.Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. το Β. Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου θεσ/νίκης». 

5. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού, στους Γ εν. Γ ραμμα- 
τείς. Γεν. Δ/ντές, Προϊσταμένους Δ/νσεων, Τμημάτων, 
Γραφείων της Κ.Υ. του ΥΠΠΟ» (ΦΕΚ 987/Β/28.11.91). 

6. Την από 27.9.93 αίτηση του Ωδείου Ηρακλείου με τα 
συνημμένα δικαιολογητικά, αποφασίζουμε: 

Εγκρίνουμε τη λειτουργία της Σχολής Βυζαντινής Μου¬ 
σικής στο Ωδείο Ηρακλείου από το σχολικό έτος 1993-94. 

Από τις διατάξεις αυτής της απόφασης, δεν προκαλείται 
δαπάνη σε βάρος του Κρατικού Προϋπολογισμού. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9151 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 1993 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/53795 (8) 

Άρση άδειας Ιδρυσης και λειτουργίας παρ/τος Λευκάδιου 
Ωδείου στην Θήβα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικό Όρ¬ 
γανα». 

2. Το Π.Δ/γμα 941/77 «Περί Οργανισμού του Υπούρ- 
γείου Πολιτισμού και Επιστημών». 

3. το Β. Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου θεσ/νίκης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Τηναριθμ. ΥΠΠΟ/ΚΑΤΕΧΝ/Δ/35588/2043/5.10.90 
απόφασή μας «χορήγηση άδειας ίδρυσης και λειτουργίας 
παρ/τος Λευκάδιου Ωδείου, στον Νικόλαο θάνο» (ΦΕΚ 
666/Β/22.10.90). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής «με Εντολή Υπουργού στους Γεν. Γραμματείς, 
Γεν. Δ/ντές και Προϊσταμένους των Δ/νσεων Τμημάτων 
και Γραφείων της Κ.Υ. του ΥΠ.ΠΟ (ΦΕΚ 987/τ.Β / 
28.11.1991). 

9. Την από 19.10.93 αίτηση του Νικολάου θάνου, Δ/ντή 
του Λευκάδιου Ωδείου, με τα συνημμένα δικαιολογητικά, 
αποφασίζουμε: 

Αίρουμε την άδεια ίδρυσης και λειτουργίας του παρ/τος 
του Λευκάδιου Ωδείου στην Θήβα, που χορηγήθηκε με 
την αριθμ. ΥΠΠΟ/ΚΑΤΕΧΝ/Δ/35588/2043/5.10.90 
απόφασή μας «χορήγηση άδειας ίδρυσης και λειτουργίας 
παρ/τος Λευκάδιου Ωδείου στον Νικόλαο θάνο» (ΦΕΚ 
666/Β/22.10.90), από το σχολικό έτος 1993-94, κατόπιν 
αιτήσεως του ιδρυτού του. 

Από τις διατάξεις αυτής της απόφασης, δεν προκαλείται 
δαπάνη, σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1993 
Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 


Αριθ. ΥΠΠΟ/ΚΑΤΕΧΝ/Δ/52828 (9) 

Έγκριση μεταβίβασης άδειας ίδρυσης και λειτουργίας της 

«Μουσικής Σχολής Αρκαλοχωρίου». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερκού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την αριθμ. ΥΠΠΟ/ΚΑΤΕΧΝ/Δ./56712/20.11.92 
απόφασή μας, «χορήγηση άδειας ίδρυσης και λειτουργίας 
Μουσικής Σχολής, στην Ομόρρυθμη Εμπορική Εταιρεία 
«Μουσική Σχολή Αρκαλοχωρίου Χ.Μ. και Σια Ο.Ε.» (ΦΕΚ 
715/Β/2.12.92). 

8. Την αριθμ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής «με Εντολή Υπουργού στους Γ εν. Γ ραμματείς, 
Γεν. Δ/ντές και Προϊσταμένους των Δ/νσεων Τμημάτων 
και Γραφείων της Κ.Υ. του ΥΠ.ΠΟ (ΦΕΚ 987/τ.Β7 
28.11.1991). 

9. Την από 7.10.93 αίτηση της Μουσικής Σχολής Αρκα- 
λοχωρίου, με τα συνημμένα δικαιολογητικά, αποφασί¬ 
ζουμε: 

Εγκρίνουμε τη μεταβίβαση της άδειας ίδρυσης και λει¬ 
τουργίας της «Μουσικής Σχολής Αρκαλοχωρίου, στην 
Ομόρρυθμη Εμπορική Εταιρεία, με την επωνυμία «Μου¬ 
σική Σχολή Αρκαλοχωρίου Ε. Δανδάλη - I. Μακρίδης 
Ο.Ε.», από το σχολικό έτος 1993-94. 

Από τις διατάξεις αυτής της απόφασης, δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1993 

Με εντολή Υπουργού 
Ο Διευθυντής 

ΠΟΛ. ΠΟΛΥΧΡΟΝΟΠΟΥΛΟΣ 
-♦- 

Αριθ. 7004/3/19 (10) 

Ανάθεση αρμοδιοτήτων στον Υφυπουργό Δημόσιας Τά¬ 
ξης, Κωνσταντίνο Γείτονα. 

Ο ΠΡΩΘΥΠΟΥΡΓΟΣ 
ΚΑΙ ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 81 και 83 παρ. 2 του Συντάγματος. 

β. Του άρθρου 16 παρ. 5 και 22 παρ. 2 και 3 του Ν. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1558/1985 «Κυβέρνηση και Κυβερνητικά Όργανα» (Α’ 
Ί 37). 

;γ. Του Ν. 1481/1984 «Οργανισμός Υουργείου Δημό¬ 
σιας Τάξης» (Α - 152), Ν. 1590/1986 (Α’ 49) και Ν. 1892/ 
1920 (Α’ 10). 

δ. Της Υ 710/2.12.1992 απόφασης Πρωθυπουργού 
«Σύστασης θέσης Υφυπουργού στο Υπουργείο Δημόσιας 
Τάξης» (Β’ 712). 

ε. Του Π.Δ. 455/1993 «Διορισμός Υπουργών Αναπλη¬ 
ρωτών και Υφυπουργών» (Α’ 189). 

στ. Του άρθρου 27 του Ν. 2081/1992 (Α' 154), με το 
οποίο προστέθηκε άρθρο 29Α στο Ν. 1558/1985. 

2. Το γεγονός ότι από τις διατάξεις της παρούσης δεν 
προκαλεΐται δαπάνη σε βάρος του κρατικού προϋπολογι¬ 
σμού, αποφασίζουμε: 

Αρθρο μόνο. 

1. Στον Υφυπουργό Δημόσιας Τάξης Κωνσταντίνο Γεί¬ 
τονα, αναθέτουμε την άσκηση αρμοδιοτήτων για θέματα 
των Σωμάτων Ασφαλείας και Υπηρεσιών που συγκροτούν 
το Υπουργείο Δημόσιας Τάξης ως ακολούθως: 

α. ΣΩΜΑ ΕΛΛΗΝΙΚΗΣ ΑΣΤΥΝΟΜΙΑΣ. 

(1) Τις αρμοδιότητες των Διευθύνσεων, Γενικής Αστυ¬ 
νόμευσης, Τροχαίας, Δημόσιας Ασφάλειας, Τουριστικής 
Αστυνομίας, Πολιτικού Προσωπικού, Πληροφορικής και 
Τεχνικών. 

(2) Οι αρμοδιότητες της Διεύθυνσης Γενικής Αστυνό¬ 
μευσης και Τροχαίας ασκούνται παραλλήλως με τον 
Υπουργό Δημόσιας Τάξης. 

β. ΠΥΡΟΣΒΕΣΤΙΚΟ ΣΩΜΑ. 

Τις αρμοδιότητες των Διευθύνσεων Προληπτικής Πυρο¬ 
προστασίας, Οργανώσεως και Μελετών, Υγιειονομικού 
και Τεχνικών Εφαρμογών. 

γ. ΥΠΗΡΕΣΙΑ ΠΟΛΙΤΙΚΗΣ ΣΧΕΔΙΑΣΗΣ ΕΚΤΑΚΤΗΣ 
ΑΝΑΓΚΗΣ Υ.Δ.Τ. 

Όλες τις αρμοδιότητες της υπηρεσίας αυτής. 

δ. ΥΠΗΡΕΣΙΑ ΑΓΡΟΦΥΛΑΚΗΣ/Υ.Δ.Τ. 

Τις αρμοδιότητες των Διευθύνσεων Αγροτικής Ασφά¬ 
λειας και Ειδικών Υπηρεσιών. 

2. Στα πλαίσια των ανωτέρω αρμοδιοτήτων περιλαμβά¬ 
νονται και η πρόταση για έκδοση και υπογραφή κανονιστι¬ 
κών και ατομικών διαταγμάτων και η έκδοση αποφάσεων 
για θέματα της αρμοδιδτητάς του, καθώς και συνυπο- 
γραφή των ανωτέρω διαταγμάτων και αποφάσεων με άλ¬ 
λους Υπουργούς και Υφυπουργούς. Επίσης θέματα δημο¬ 
σίων σχέσεων και κοινοβουλευτικού ελέγχου που σχετίζο¬ 
νται με τις αρμοδιότητες που ανατίθενται σ’ αυτόν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 1993 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ ΔΗΜ. ΤΑΞΗΣ 

ΣΤΥΛ. - ΑΓΓΕΛΟΣ ΠΑΠΑΘΕΜΕΛΗΣ 


Αριθ. οικ,/2124/ΤΣΕΠ 32.1 (11) 

Παράταση προθεσμίας υποβολής αιτήσεων από τους σει¬ 
σμοπλήκτους του 1993 του Νομού Ηλείας. 

Ο ΑΝΑΠΛ. ΥΠΟΥΡΓΟΣ 
ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την Πράξη Νομοθετικού Περιεχομένου με ημερομη¬ 
νία 28.7.78 «περί αποκαταστάσεως ζημιών εκ σεισμών 
του 1978 εις περιοχήν Βορείου Ελλάδος κ.λπ.» όπως αυτή 
κυρώθηκε, τροποποιήθηκε και συμπληρώθηκε με τους 
Νόμους 867/79, 1048/80, 1133/81 κια 1190/81. 

2. Την Πράξη Υπουργικού Συμβουλίου 59/27.4.93 
(ΦΕΚ 63/Α/27.4.93) σχετικά με την αποκατάσταση των 
ζημιών που προκλήθηκαν από το σεισμό της 26ης Μαρ¬ 
τίου 1993 σε περιοχή του Νομού Ηλείας με την οποία 
οριοθετήθηκε η σεισμόπληκτη περιοχή και ορίσθηκαν οι 
αρχικές προθεσμίες. 

3. Το Π.Δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.». 

4. Την κοινή απόφαση του Υπουργού Προεδρίας και του 
Αναπληρωτή Υπουργού ΠΕ.ΧΩ.Δ.Ε. Δ16α/04/773/ 
29.11.90 σχετικά με τον αριθμό των υπογραφών. 

- Επειδή οι αιτήσεις επισκευής ή ανακατασκευής για χο¬ 
ρήγηση δανείου και έκδοση αδείας πρέπει να συνοδεύο¬ 
νται από ολοκληρωμένες μελέτες. 

- Επειδή πολλοί σεισμόπληκτοι δεν μπόρεσαν να υπο¬ 
βάλλουν αιτήσεις για χρηματοδότηση έγκαιρα. 

- Επειδή σύμφωνα με την παρ. 4 της Π.Υ.Σ. 59/27.4.93 
δίνεται στον Υπουργό ΠΕ.ΧΩ.Δ.Ε. η δυνατότητα να παρα¬ 
τείνει την προθεσμία για την υποβολή αιτήσεων για τρία 
εξάμηνα ακόμη, αποφασίζουμε: 

1. Παρατείνουμε την προθεσμία για την υποβολή αιτή¬ 
σεων από τους δικαιούχους σεισμοπλήκτους του Νομού 
Ηλείας, για τη δανειοδότησή τους, που έληξε στις 
27.10.93, για ένα εξάμηνο ακόμη δηλαδή μέχρι τις 
27.4.94. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου 1993 

Ο ΑΝΑΠΛ. ΥΠΟΥΡΓΟΣ 

ΙΩΑΝΝ. ΣΟΥΛΑΔΑΚΗΣ 

-♦- 

Αριθ. Φ.4224 (12) 

Κυκλοφορία καυσίμων με τροποποιημένες 
προδιαγραφές. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 397/88 «Περί Οργανισμού του Υπουργείου 
Εμπορίου» όπως ισχύει. 

3. Το Ν.Δ. 136/46 «Περί Αγορανομικού Κώδικα» όπως 
ισχύει. 

4. Την κωδικοποιημένη 14/89 Α.Δ. 

5. Την ανάγκη προστασίας του καταναλωτικού κοινού 
και της παροχής σε αυτό δυνατότητας επιλογής, βασικό 

στοιχείο μιας πολιτικής προστασίας του καταναλωτή αλλά 
και για την εύρρυθμη λειτουργία της αγοράς, αποφασί¬ 
ζουμε: 

Άρθρο 1 

Στο άρθρο 421 της 14/89 Α.Δ. προστίθενται παράγρα¬ 
φος 3 που έχει ως εξής: 

«3. Πρατήρια υγρών καυσίμων που διαθέτουν στην κα¬ 
τανάλωση υγρά καύσιμα με τροποποιημένες σε σχέση με 
τις ελάχιστες επιβαλλόμενες βάσει της νομοθεσίας προ¬ 
διαγραφές, υποχρεούνται να διαθέτουν παράλληλα οπωσ¬ 
δήποτε και το αντίστοιχο καύσιμο με τις ελάχιστες προδια¬ 
γραφές». 

Άρθρο 2 

Οι παραβάτες της παρούσης που ισχύει απά την επο¬ 
μένη της ανακοίνωσής της στον τύπο, διώκονται και τιμω¬ 
ρούνται κατά τις διατάξεις του ισχύοντος αγορανομικού 
κώδικα. 

Η παρούσα να δημοσιευθεί στην Εφημερίδα της Κυβερ- 
νήσεως και να ανακοινωθεί με τον ημερήσιο τύπο. 

Άρθρο 3 

Απά τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

Αθήνα, 11 Νοεμβρίου 1993 

Ο ΥΠΟΥΡΓΟΣ 

Κ. ΣΗΜΙΤΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην Φ. 12368/2620/6.9.1993 απόφαση του Υφυ¬ 
πουργού Εσωτερικών που δημοσιεύθηκε στο ΦΕΚ 736/ 
23.9.93) (τ.Β') και αφορά πολιτογράφηση αλλοδαπού, 
διορθώνεται το επώνυμο αυτού, από το εσφαλμένο 
«ΙΜΠΕΡ» στο σωστό «ΙΜΕΡ». 

(Από το Υπ. Εσωτερικών) 


(14) 

Στη Φ 28344/12439/10.8.1993 απόφαση του Υπουργ. 
Εσωτερικών που δημοσιεύθηκε στο ΦΕΚ 652/30.8.1993 
(τεύχος Β ), διορθώνεται κατά το μέρος που αφορά το 
επώνυμο των αναφερομένων σ’ αυτήν από το εσφαλμένο 
«ΟΥΖΟΥΛΕΡ» στο ορθό «ΟΖΟΥΛΕΡ». 

(Από το Υπ. Εσωτερικών) 

-♦- 

(15) 

Στη Φ. 7571/9635/31.8.1993 απόφαση του Υφυπουρ¬ 
γού Εσωτερικών που δημοσιεύθηκε στο ΦΕΚ 736/ 
23.9.93 (τ.Β') και αφορά πολιτογράφηση αλλοδαπού, 
διορθώνεται το επώνυμο αυτού, από το εσφαλμένο 
«ΜΠΑΜΠΟΥΡ» στο σωστά «ΜΠΑΡΜΠΟΥΡ». 

(Από το Υπ. Εσωτερικών) 


-Φ-- 

(16) 

Στην 116/οικ.529/9.3.93 υπουργική απόφαση «Καθο¬ 
ρισμός σχέσης εισφορών εργοδότη - ασφαλισμένου» που 
δημοσιεύθηκε στο ΦΕΚ 184/23.3.93, τεύχος Β', επέρχε¬ 
ται η παρακάτω διόρθωση σφάλματος. «1. στην σελίδα 
2374 στην αριστερή στήλη και στον στίχο 7 της παραγρά¬ 
φου 1 διαγράφεται η πρόταση «και μέχρι του ποσού υπέρ 
του Ταμείου θεωρείται εργοδοτική εισφορά». 

2. Στο στίχο 1 της παραγράφου 2 αντί του εσφαλμένου 
«πσο» τίθεται το ορθό «ποσό». 

(Από το Υπ. Υγείας, Πρόν. & Κοιν. Ασφ/σεων) 


-♦- 

(17) 

Στο ΦΕΚ 830/Β/22.10.1993, στο οποίο δημοσιεύθηκε η 
απόφαση ΥΠΠΟ/ΓΝΟΣ/54567/22.10.93 «Ανάθεση αρ¬ 
μοδιοτήτων στον Υφυπουργό Πολιτισμού Γεώργιο Λιάνη», 
γίνονται οι εξής διορθώσεις: 

Στη δεκάτη σειρά του σκεπτικού της απόφασης από το 
λανθασμένο «Του άρθρου 27 του ν. 2081/1982 (ΦΕΚ Α: 
154), το οποίο προστέθηκε άρθρο» στο ορθό «Του άρ¬ 
θρου 27 του Ν. 2081/1992 (ΦΕΚ Α: 154), με το οποίο 
προστέθηκε άρθρο». 


(Από το Υπ. Πολιτισμού) 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕϋΞΧ 

ΡΑΧ 

Καποδιστρίου 34 

104 32 

22.3211 ΥΡΕΤΟΡ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00’ έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


ηα 


κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 3512 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » 

» 

Β 

» 

30.000 

» 

1.500 

Υ) » » 

» 

Γ 

» 

10.000 

» 

500 

δ) » » 

» 

Δ’ 

» 

30.000 

» 

1.500 

ε) » » 

» 

Αναπτυξιακών Πράξεων 

» 

20.000 

» 

1.000 

στ) » » 

» 

Ν.Π.Δ.Δ. 

» 

10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

/ » 

250 

η) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε. & Ε.Π.Ε. 

» 

2Ο0Ό00 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















